Μαθαίνοντας Αγγλικά.
Καλημέρα σε όλους! Είμαι ο Misterduncan και κατάγομαι από την Αγγλία.
Πώς είστε;
Ελπίζω να είστε καλά.
Ελπίζω να είστε χαρούμενοι.
Καλώς ήρθατε στο πρώτο επεισόδιο της σειράς μου
για την εκμάθηση Αγγλικών.
Πριν ξεκινήσουμε,
ας δούμε συνοπτικά
τα διάφορα ερωτήματα που τίθενται
όταν κάποιος θέλει να μάθει Αγγλικά.
Και κυρίως,
όταν τα μαθαίνει ως ξένη γλώσσα.
Πρώτο ερώτημα λοιπόν:
"Γιατί να μάθω Αγγλικά;"
Στις μέρες μας, ένας από τους βασικότερους λόγους
για την εκμάθηση Αγγλικών
είναι το γεγονός ότι ο κόσμος γίνεται ολοένα και μικρότερος.
Χάρη στο Διαδίκτυο,
και στην ανάπτυξη της παγκόσμιας οικονομίας μας,
όλο και περισσότεροι άνθρωποι χρησιμοποιούν τα Αγγλικά
ως μέσο επικοινωνίας.
Είναι πλέον αναπόφευκτο σήμερα
μικρές και μεγάλες επιχειρήσεις
να προσλαμβάνουν άτομα
που μπορούν να μιλούν πολλές γλώσσες.
Και εδώ ακριβώς μπαίνουν τα Αγγλικά.
Σήμερα θεωρούνται
διεθνής γλώσσα.
Η μάθηση είναι σίγουρα δύσκολη
και αυτό ισχύει και για τα Αγγλικά.
Όμως η μάθηση μπορεί να γίνει ευκολότερη.
Έφτιαξα μια λίστα με κάποιους γενικούς κανόνες
που εφαρμόζονται στην εκμάθηση των Αγγλικών.
Θέλετε να τους ακούσετε;
Θέλετε να τους μάθετε;
Πάμε λοιπόν!
Πρέπει να οπλιστείτε με υπομονή για να μάθετε Αγγλικά.
Δεν πρέπει να βιαστείτε.
Ηρεμήστε και πάρτε το χαλαρά.
Το πιο σημαντικό στην αρχή
είναι να αποκτήσετε λεξιλόγιο.
Χωρίς λέξεις δεν μπορείτε να δουλέψετε.
Πρέπει να βάλετε γερές
και στέρεες βάσεις,
καθώς σε αυτές θα στηρίζεστε κάθε μέρα!
Τα Αγγλικά πρέπει να γίνουν κομμάτι σας,
ένα ακόμα μέλος του σώματός σας.
Η γλώσσα πρέπει να γίνει κομμάτι της καθημερινότητάς σας.
Είναι πολύ σημαντικό να εξασκείστε κάθε μέρα.
Μην διστάσετε φοβούμενοι ότι θα κάνετε λάθος...
Όσο περισσότερα λάθη κάνετε,
τόσο περισσότερα πράγματα θα μάθετε.
Είναι όπως όταν μαθαίνετε ποδήλατο,
κάποιες φορές πέφτετε.
Και τι κάνετε στη συνέχεια;
Ξανακαβαλάτε το ποδήλατο και ξαναπροσπαθείτε.
Μην αντιμετωπίζετε τα Αγγλικά σαν οποιοδήποτε άλλο μάθημα.
Ο τρόπος που βλέπετε τα Αγγλικά και η συμπεριφορά σας απέναντι στη γλώσσα
θα καθορίσουν την πρόοδό σας.
Όπως λέει και το ρητό,
"Τα αγαθά κόποις κτώνται".
Δύο λέξεις πρέπει να θυμάστε
κατά την εκμάθηση των Αγγλικών...
Εξάσκηση και αυτοπεποίθηση.
Εξασκείστε τα Αγγλικά σε καθημερινή βάση
και έχετε εμπιστοσύνη στον εαυτό σας.
Θα συνειδητοποιήσετε ότι όσο περισσότερο μιλάτε Αγγλικά,
τόσο περισσότερο θα βελτιώνεστε.
Και όσο περισσότερη εμπιστοσύνη έχετε στον εαυτό σας,
τόσο περισσότερο θα θέλετε να μιλάτε.
Ακολουθείστε αυτόν τον κανόνα και επαναλάβετέ τον στον εαυτό σας.
Μπορώ να το κάνω.
ΜΠΟΡΩ ΝΑ ΤΟ ΚΑΝΩ!!!
Να θυμάστε ότι τα μαθήματά μου απευθύνονται σε όλους.
Ελπίζω να βρείτε
κάτι χρήσιμο σε καθένα από αυτά.
Ίσως κάποιες από τις λέξεις που χρησιμοποιώ να σας φανούν εύκολες,
όμως θα συναντήσετε επίσης
και ορισμένες άγνωστες λέξεις.
Για ακόμα μία φορά, τα μαθήματά μου απευθύνονται σε όλους.
Ακόμα και οι καθηγητές είναι ευπρόσδεκτοι.
Η εκμάθηση των Αγγλικών πρέπει να είναι διασκεδαστική.
Ελπίζω ότι τα βίντεό μου
θα σας βοηθήσουν να το ανακαλύψετε.
Ελπίζω να σας άρεσε το πρώτο μάθημα.
Είμαι ο Misterduncan από την Αγγλία και θέλω να σας πω:
Ευχαριστώ που με παρακολουθήσατε... και εις το επανιδείν.